ปวดอกด้านขวา บางครั้งชาไปถึงแขน เจ็บเหมือนมีอะไรมาทับ บางครั้งปวดมากทรมาน นอนไม่ได้เลยค่ะ ทำอะไรก็ไม่ได้ บางครั้งก็ยกไม่ขึ้นเลย ต้องรอให้หายเอง ก่อนจะหายจะรู้สึกเย็นวาบ แล้วก็จะค่อย ๆ หายไป เป็นเพราะอะไรคะ ต้องไปพบแพทย์หรือไม่คะ
สวัสดีครับอาการปวดและชาตามตัวนี้มีสาเหตุได้จากหลายอย่างด้วยกันครับ เช่นการขาดวิตามินบี เส้นประสาทอักเสบจากการติดเชื้อ การใช้งานหนัก หรือการได้รับอุบัติเหตุ หรืออาจเกิดจากระบบการรับรู้ที่เสียไป ทำให้เกิดอาการชาได้ครับ การที่จะได้รับการวินิจฉัยและการรักษาที่ถูกต้อง ขอแนะนำให้ไปพบคุณที่โรงพยาบาลนะครับ เพราะว่าอาการแบบนี้ ต้องการซักประวัติและการตรวจร่างกายอย่างละเอียด รวมทั้งอาจจะต้องใช้การตรวจทางห้องปฎิบัติการ บางอย่างร่วมในการวินิจฉัยด้วยครับด้วยอาการที่เล่ามานั้น อยากให้ลองสังเกตอาการให้ละเอียดนะครับ ว่าก่อนหน้านี้ได้มีการกระทบกระแทกบริเวณหน้าอกด้านที่เจ็บหรือไม่ มีการใช้งานกล้ามเนื้อหน้าอกมาก เช่นยกของหนักหรือไม่ มีอาการไข้ขึ้นหรือเปล่า มีตุ่มน้ำใสหรือผื่นขึ้นบริเวณที่มีอาการปวดและชาหรือไม่ อาการปวดและชานั้นมักเกิดเวลาใด หรือเกิดหลังจากการทำอะไร เป็นต้นครับเบื้องต้นอยากให้พักการใช้งานของแขนข้างที่มีอาการ หากมีอาการปวดก็สามารถประคบด้วยน้ำอุ่นได้ครับ นอกจากนี้ การทานอาหารที่อุดมไปด้วยวิตามินบี สามารถช่วยบรรเทาอาการปวด-ชาได้ครับเช่น ข้าวกล้อง ข้าวซ้อมมือ เนื้อแดง เครื่องใน หากทำตามคำแนะนำข้างต้นไปแล้ว อาการไม่ดีขึ้น แนะนำให้ไปพบแพทย์เพื่อรับการตรวจวินิจฉัยโดยละเอียดจะดีกว่านะครับ